చంద్రబాబు మాజీ పీఎస్ శ్రీనివాస్ 'లెక్కలు' అంత సంక్లిష్టమా? – Telugu Gateway
చంద్రబాబు మాజీ పీఎస్ శ్రీనివాస్ 'లెక్కలు' అంత సంక్లిష్టమా?
కొద్ది నెలల క్రితం హైదరాబాద్ లో ఓ అగ్రశ్రేణి మౌలికసదుపాయాల కల్పనా సంస్థపై ఐటి దాడులు జరిగాయి. ఆ సంస్థ దేశంలోనే టాప్ త్రీ కంపెనీల్లో ఒకటి. ఆ సంస్థపై ఐటి దాడులే రెండు..మూడు రోజుల్లో ముగిసిపోయాయి. అంటే వేల కోట్ల రూపాయల టర్నోవర్ ఉండే కంపెనీపై దాడులు చేస్తే మూడు రోజుల్లో 'లెక్కలు తేలిపోయాయి'. అప్పట్లో ఐటి శాఖ ఓ ప్రెస్ నోట్ విడుదల చేసి సదరు కంపెనీ హవాలా లావాదేవీలు చేసిందని..బోగస్ ఇన్వాయిస్ గోల్ మాల్ కు పాల్పడింది అని తేల్చింది. కానీ ఆ తర్వాత ఏమైందో ఎవరికీ తెలియదు. కానీ వేల కోట్ల రూపాయల టర్నోవర్ ఉండే కంపెనీలో దేశ వ్యాప్త తనిఖీలనే గరిష్టంగా మూడు రోజుల్లో పూర్తి చేసిన అధికారులు ఓ ప్రభుత్వ ఉద్యోగి..కాకపోతే మాజీ సీఎం దగ్గర చేశారు. ఆయన ఇంట్లో ఐదు రోజుల నుంచి ఐటి సోదాలు అంటే అషామాషీ వ్యవహారం కాదు. ఎందుకంటే ఆయనకు వచ్చే జీతం ఎంతో లెక్క ఉంటుంది. వ్యవసాయం లేదా ఇతర ఆధాయం ఏదైనా ఉంటే అదీ లెక్క ఉంటుంది. లెక్కకు మించి ఆదాయం ఉంటే ఆ లెక్క కూడా ఈజీగానే తేలుతుంది.
కానీ ఐదు రోజుల నుంచి ఈ దాడులు జరుగుతున్నాయంటే ఇది శ్రీనివాస్ ఆదాయం కంటే 'అంతకుమించి' ఏదో జరుగుతోంది అనే అనుమానాలు సర్వత్రా వ్యక్తం అవుతున్నాయి. పీఎస్ శ్రీనివాస్ మాజీ సీఎం చంద్రబాబు దగ్గర వివిధ హోదాల్లో దాదాపు రెండు దశాబ్దాల పాటుపనిచేశారు. ఈ ఐటి దాడులు జరుగుతున్న తీరు చూస్తుంటే ఇది ఖచ్చితంగా శ్రీనివాస్ కు సంబంధించిన 'లెక్కలు' కాదని అర్ధం అవుతోందని టీడీపీ వర్గాలు కూడా వ్యాఖ్యానిస్తున్నాయి. ముఖ్యంగా గత ఐదేళ్ళ కాలంలో చంద్రబాబు దగ్గర జరిగిన లావాదేవీలు..కాంట్రాక్ట్ లు కేటాయింపులు..నిధుల మళ్ళింపులు ఇలాంటి విషయాలు అన్నింటిపై కూపీ లాగుతున్నందునే ఈ జాప్యం జరుగుతోందని ఓ సీనియర్ ఐఏఎస్ అధికారి తెలిపారు. శ్రీనివాస్ లావాదేవీలపై ఐటి శాఖకు ఇంత కసరత్తు చేయాల్సిన అవసరం లేదని..ఇది పూర్తిగా చంద్రబాబు, ఆయన సన్నిహితులకు సంబంధించిన వివరాలు..లావాదేవీలపై ఆరా తీయటంపైనే 'ఫోకస్' పెట్టినట్లు స్పష్టం అవుతోందని ఆయన తెలిపారు.
పెద్ద పెద్ద కంపెనీల్లోనే గరిష్టంగా రెండు, మూడు రోజుల్లోనే పూర్తయ్యే ఐటి సోదాలు శ్రీనివాస్ విషయంలో ఐదు రోజుల పాటు సాగటం మామూలు విషయం కాదని..దీనివెనక బలమైన కారణాలు ఉండి ఉంటాయని చెబుతున్నారు. తాజాగా ఏపీలో చోటుచేసుకున్న ఐటి దాడుల వ్యవహారం వ్యవహారం టీడీపీలో కలకలం రేపుతోంది. ఐటి శాఖ అధికారులకు చంద్రబాబు మాజీ పీఎస్ శ్రీనివాస్ ఏమి చెప్పారన్నదే అత్యంత కీలకంగా మారబోతుంది. ఓ వైపు అమరావతిలో ఇన్ సైడర్ ట్రేడింగ్ పై సీఐడీ కేసులు..మరో వైపు ఐటి దాడులతో ఎటువైపు నుంచి ఎవరిపై కేసులు నమోదు అవుతాయా అన్న టెన్షన్ టీడీపీ వర్గాల్లో నెలకొందని చెబుతున్నారు.
chandrababu maji ps srinivas 'lekkalu' anta sanklishtama? – Telugu Gateway
chandrababu maji ps srinivas 'lekkalu' anta sanklishtama?
koddi nelala kritam hyderabad loo oo agrashreni moulikasadupaayaala kalpana samsthapai aiti daadulu jarigai. aa samstha desamlone tap tree companyllo okati. aa samsthapai aiti daadule rendu..moodu rojullo mugisipoyayi. ante vela kotla roopaayala tarnover unde companypai daadulu cheste moodu rojullo 'lekkalu telipoyayi'. appatlo aiti saakha oo press not vidudala chesi sadaru company hawala lavadevilu chesindani..bogas invois gol mall ku paalpadindi ani telchindi. cony aa tarvaata emaindo evariki teliyadu. cony vela kotla roopaayala tarnover unde companylo desha vyaapta tanikheelane garishtamgaa moodu rojullo puurti chesina adhikaarulu oo prabhutva udyogi..kakapothe maji cm daggara chesaru. aayana intlo aidu rojula nunchi aiti sodaalu ante ashamashi vyavahaaram kaadu. endukante aayanaku vache jeetam entho lekka untundi. vyavasaayam leda itara aadhaayam edaina unte adhee lekka untundi. lekkaku minchi aadaayam unte aa lekka kuudaa eejeegaane telutundi.
cony aidu rojula nunchi ee daadulu jarugutunnayante idhi srinivas aadaayam kante 'antakuminchi' edho jarugutondi ane anumaanaalu sarvatra vyaktam avutunnaayi. ps srinivas maji cm chandrababu daggara vividha hodallo daadaapu rendu dasaabdaala paatupanichesaaru. ee aiti daadulu jarugutunna teeru chustunte idhi khachitamgaa srinivas ku sambandhinchina 'lekkalu' kaadani ardham avutondani tdp vargaalu kuudaa vyaakhyaanistunnaaya. mukhyamgaa gatha aidella kaalamlo chandrababu daggara jarigina lavadevilu..contract lu ketayimpulu..nidhula mallimpulu ilanti vishayaalu annintipai koopy lagutunnandune ee jaapyam jarugutondani oo seanier ias adhikari telipaaru. srinivas lavadevilapai aiti saakhaku inta kasarattu cheyalsina avasaram ledani..idhi puurtigaa chandrababu, aayana sannihitulaku sambandhinchina vivaraalu..lavadevilapai aaraa teeyatampaine 'fokas' pettinatlu spashtam avutondani aayana telipaaru.
pedda pedda companyllone garishtamgaa rendu, moodu rojullone puurtayyee aiti sodaalu srinivas vishayamlo aidu rojula paatu saagatam maamuulu vishayam kaadani..deenivenaka balamaina kaaranaalu undi untaayani chebutunnaru. taajaagaa epeelo chotuchesukunna aiti daadula vyavahaaram vyavahaaram tdplo kalakalam reputondi. aiti saakha adhikaarulaku chandrababu maji ps srinivas emi chepparannade atyanta keelakamgaa maarabotundi. oo vaipu amaravatilo in saider trading pai cid kesulu..maro vaipu aiti daadulatoe etuvaipu nunchi evaripai kesulu namodu avtaya anna tension tdp vargaallo nelakondani chebutunnaru.